#### ΕΛΛΗΝΙΚΗ ΔΗΜΟΚΡΑΤΙΑ

**
ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ ΣΧΟΛΗ ΕΠΙΣΤΗΜΩΝ ΤΩΝ ΦΥΤΩΝ ΤΜΗΜΑ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ ΓΡΑΜΜΑΤΕΙΑ** Ιερά Οδός 75, 118 55 ΑΘΗΝΑe-mail: grfytpar@ aua.gr

**ΠΡΩΤΟΕΤΕΙΣ 2020-2021**

**από μετεγγραφή ή μετακίνηση**

**ΗΛΕΚΤΡΟΝΙΚΗ ΕΓΓΡΑΦΗ ΣΤΗΝ ΗΛΕΚΤΡΟΝΙΚΗ ΔΙΕΥΘΥΝΣΗ:** [**eregister.aua.gr**](https://eregister.aua.gr)

**ΚΑΙ ΠΡΟΣΒΑΣΗ ΣΤΙΣ ΑΚΑΔΗΜΑΪΚΕΣ ΥΠΗΡΕΣΙΕΣ ΤΟΥ Γ.Π.Α.**

**Αφορά τα Τμήματα του Πανεπιστημίου με ΕΔΡΑ την ΑΘΗΝΑ και**

**φοιτητές που έχουν αιτηθεί μετεγγραφή-μετακίνηση**

Οι φοιτητές που έχουν αιτηθεί μετεγγραφή-μετακίνηση στην ηλεκτρονική πλατφόρμα του ΥΠΑΙΘ (<https://transfer.it.minedu.gov.gr/> ) **και έχουν ενημερωθεί από την Γραμματεία του Τμήματος ότι έχει εγκριθεί η μετεγγραφή τους** για να ολοκληρώσουν την εγγραφή τους στο Γ.Π.Α. **ΘΑ ΠΡΕΠΕΙ** από **01 Φεβρουαρίου έως και 5 Φεβρουαρίου 2021, μέσω** της **ηλεκτρονικής διεύθυνσης** [eregister.aua.gr](https://eregister.aua.gr) να εισάγουν ως Κωδικό Χρήστη τον **Κωδικό Εξετάσεων Υποψηφίου** και Κωδικό Ασφαλείας τον **αριθμό ΑΜΚΑ**. Τα στοιχεία αυτά είναι απαραίτητα για να γίνει αναγνώριση από το πληροφοριακό σύστημα του Πανεπιστημίου.

Μετά την είσοδο στο [eregister.aua.gr](https://eregister.aua.gr) θα ζητηθεί να συμπληρωθούν ή να διορθωθούν τα στοιχεία που αρχικά έχουν καταχωρηθεί στη φόρμα Ηλεκτρονικής Αίτησης Εγγραφής του Υπουργείου Παιδείας και ακολούθως να αναρτηθούν:

1. Αίτηση Μετεγγραφής / Μετακίνησης 2020 (αρχείο pdf, την αντλείτε από την **ηλεκτρονική εφαρμογή του Υπουργείου Παιδείας**)
2. Σαρωμένο (“σκαναρισμένο”) αντίγραφο της αστυνομικής ταυτότητας ή διαβατηρίου (αρχείο pdf).
3. Ψηφιακή φωτογραφία **τύπου αστυνομικής ταυτότητας** (αρχείο jpg)\*

ΠΡΟΣΟΧΗ ΝΑ ΕΠΙΛΕΓΕΙ ΤΟ ΠΕΔΙΟ ΓΙΑ ΤΗΝ ΑΥΤΕΠΑΓΓΕΛΤΗ ΑΝΑΖΗΤΗΣΗ ΤΗΣ ΔΙΑΓΡΑΦΗΣ: ΑΠΟ ΤΟ ΠΑΝΕΠΙΣΤΗΜΙΟ ΘΕΣΣΑΛΙΑΣ- ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ-ΤΜΗΜΑ ΓΕΩΠΟΝΙΑΣ ΦΥΤΙΚΗΣ ΠΑΡΑΓΩΓΗΣ & ΑΓΡΟΤΙΚΟΥ ΠΕΡΙΒΑΛΛΟΝΤΟΣ

Για να γίνει η διαγραφή από το Πανεπιστήμιο προέλευσης και παράλληλα πρέπει ταχυδρομικώς να επιστραφεί η ακαδημαϊκή ταυτότητα από τους ίδιους τους φοιτητές.

Στην συνέχεια να εκτυπωθεί η αίτηση εγγραφής που συμπληρώθηκε στο eregister.aua.gr , να υπογραφεί με επικύρωση το γνήσιο της υπογραφής από ΚΕΠ και να αποσταλεί με email στη Γραμματεία του Τμήματος : grfytpar@aua.gr

Στο e-mail που έχει δηλωθεί στο eregister.aua.gr του ΓΠΑ και μετά την ταυτοποίηση των στοιχείων, θα αποσταλεί ηλεκτρονικό μήνυμα **προσωπικός κωδικός πρόσβασης** (εάν δεν εμφανιστεί στα εισερχόμενα, παρακαλώ πολύ να ελεγχθεί και η ανεπιθύμητη αλληλογραφία) **που αφορά τις Ακαδημαϊκές Υπηρεσίες του Γ.Π.Α. και τις Ηλεκτρονικές Υπηρεσίες του ΥΠΑΙΘ** και συγκεκριμένα:

**Α) Τις ηλεκτρονικές υπηρεσίες του Πανεπιστημίου** <https://estudent.aua.gr> (Διαδικτυακή Πύλη Προπτυχιακών Σπουδών)**,**

**Β) Την πλατφόρμα τηλεκπαίδευσης**  [AUA Open eClass](https://mediasrv.aua.gr/eclass/) **που**αποτελεί ένα ολοκληρωμένο

 Σύστημα Διαχείρισης Ηλεκτρονικών Μαθημάτων

**Γ) ΚΠΣ ΕΥΔΟΞΟΣ** (προμήθεια διδακτικών συγγραμμάτων)[**http://eudoxus.gr**](http://eudoxus.gr)**,**

**Δ Έκδοσης Ακαδημαϊκής ταυτότητας** <http://academicid.minedu.gov.gr> και

**Ε) E-MAIL,** το οποίο παρέχει στο φοιτητή τη δυνατότητα ηλεκτρονικού ταχυδρομείου (email) στη διεύθυνση <https://webmail.aua.gr/> (συνιστούμε την παρακολούθηση του πανεπιστημιακού e-mail και τη χρησιμοποίησή του για οποιαδήποτε επικοινωνία με το πανεπιστήμιο).

Τονίζουμε ότι **δεν χρειάζεται να προσέλθετε** στην Γραμματεία του Τμήματος επιτυχίας σας. Λόγω covid-19, η προσέλευση στη Γραμματεία του Τμήματος γίνεται κατόπιν ραντεβού με email ή τηλεφωνικώς.

 **\*Οδηγίες για τη φωτογραφία**

* **Προτιμήστε να ανεβάσετε τη φωτογραφία που θα χρησιμοποιήσετε για τη φοιτητική ταυτότητα - πάσο.**
* Η φωτογραφία θα πρέπει να είναι **πρόσφατη**, **έγχρωμη**, **καθαρή** και να **απεικονίζει ευκρινώς ΜΟΝΟ ΤΟ ΠΡΟΣΩΠΟ**. Όχι φωτογραφία από σαρωτή (scanner), εκτός αν είναι καλής ποιότητας.
* Για να γίνει δεκτή μία φωτογραφία από το σύστημα θα πρέπει να έχει διαστάσεις τουλάχιστον 300 Χ 360 pixels, να είναι τύπου jpg και το μέγεθος της να μην υπερβαίνει τα 500 Kbytes.